Sínfitos

A dos **sínfitos** (*Symphyta*) é unha suborde de insectos himenópteros, que inclúe os membros máis primitivos da orde. 

É un taxon parafilético que inclúe aos himenópteros sen a "cintura de avespa" (o pecíolo, conexión estreita entre o tórax e o abdome), que caracteriza ás especies da outra suborde, a dos apócritos.

## Características 
Moitas especies de sínfitos mantiveron as súas características ancestrais a través do tempo, especialmente os seus hábitos herbívoros, a venación das ás e o abdome sen modificacións, onde os dous segmentos primeiros son semellantes aos seguintes (Ver apócritos). A ausencia dunha "cintura de avespa" distingue aos sínfitos dos outros membros dos himenópteros. Algúns presentan mimetismo batesiano, con coloración similar á de abellas e avespas e con ovipositor que parece un aguillón, aínda que son incapaces de picar. As especies máis pequenas alcanzan 2,5 mm.

## Taxonomía 
### Descrición 
A suborde foi descrita en 1867 polo zoólogo alemán, especializado en entomoloxía, Carl Eduard Adolph Gerstäcker, na páxina 2 da súa obra "Ueber die Gattung Oxybelus Latr. und die bei Berlin vorkommenden Arten derselben". *Zeitschrift für die Gesammten Naturwissenschaften* **30** (7): 1–144.

### Etimoloxía 
O nome científico *Symphyta* está formado pola unión dos elementos do latín científico *sym*- e *-phyta*, ambos o dous derivados das voces do grego antigo σύν *sýn*, "xuntos", e φύω *phýō*, "medrar". Literalmnte, "os que crecen xuntos", referíndose á falta distintiva no grupo dunha "cintura de avespa" entre o mesosoma e o gáster (os aparentes "tórax" e "abdome").  

### Superfamilias 
A suborde comprende as seguintes superfamilias:
*Cephoidea
*Orussoidea
*Pamphilioidea
*Siricoidea
*Tenthredinoidea
*Xiphydrioidea
*Xyeloidea 
    
Algúns autores inclúen outra superfamilia, a dos Anaxyeloidea, que comprende unha única familia, a dos Anaxyelidae, cunha única especie actualmente viva, *Syntexis libocedrii*.

## Galería 

Britishentomologyvolume3Plate301 Janus crop.jpg|Cephoidea (*Janus femoratus*)
Orussus coronatus.jpg|Orussoidea (*Orussus coronatus*)
Pamphiliidae - Pamphilius sp..JPG|Pamphilioidea (*Pamphilius* sp.)
Sirex noctilio F (Dos).JPG|Siricoidea (*Sirex noctilio*)
Tenthredinidae - Tenthredo arcuata-1.jpg|Tenthredinoidea (*Tenthredo notha*) 
Xiphydria camelus.JPG |Xiphydrioidea (*Xiphydria camelus*)
Xyelapusilla.jpg|Xyeloidea (*Xyela julii*)

[miniatura|400px|centro|[Anaxyeloidea (*Syntexis libocedrii*)]]

## Notas 
## Véxase tamén 
### Bibliografía 
* Arnett, R. H. Jr. (2000): *American insects*. Segunda edición. Boca Raton, Londres, Nova York, Washington, D.C.: CRC Press, ISBN 0-8493-0212-9.
* Borror, D. J., DeLong, D. M. & Triplehorn, C. A.(1976): *An introduction to the study of insects*. Cuarta edición. Nova York, Chicago: Holt, Rinehart and Winston. ISBN 0-0308-8406-3.
* Goulet, H. & Huber, J. T., eds. (1993): *Hymenoptera of the world: an identification guide to families*. Ottawa: Canada Communications Group. ISBN 0-6601-4933-8.
* Sharkey, M. J.; Carpenter, J. M & Vilhelmsen, L. (2012): "Phylogenetic relationships among superfamilies of Hymenoptera". *Cladistics* **28** (1): 80–112.

### Outros artigos 
* Himenópteros

### Ligazóns externas 
*Symphyta na Encyclopædia Britannica.
*Sawflies: a close relative of wasps en CSIRO.
*Symphyta - Sawflies, Horntails, and Wood Wasps en BugGuide.
*Taxonomy of Hymenoptera en Chrysis.net